|  |
| --- |
| **ANIČKA LIETA SAVANOU, NAD VÝCHODNOU BOTSWANOU** |
| Telemetrické údaje o pozícii orlice Aničky prichádzajú od jazera *Sua Pan* v severovýchodnej Botswane, kde sa zdržuje už dlhšie. Asi je to vhodné územie s dostatkom potravy, pretože tu trávila veľa času aj minulý rok. V polovici januára začíname sledovať jej let späť na Slovensko. Dúfame, že vysielačka vydrží a zachytí ho celý. |
| **ORLICA JE V JUHOAFRICKEJ REPUBLIKE A ZALETELA REKORDNE ĎALEKO** |
| Orlica nás opäť prekvapila. Ešte nikdy nebola tak ďaleko od hniezda na Slovensku. Z Botswany zaletela do Juhoafrickej republiky a nachádza sa približne 200 km severne od mesta Johannesburg. Vzdušnou čiarou sa vzdialila od svojho hniezda na Liptove 8 300 km, koľko ale nalietala v skutočnosti je ťažké si predstaviť. Anička je vďaka miniatúrnej vysielačke prvý slovensky orol krikľavý zdokumentovaný na zimovisku v Juhoafrickej republike. |
| **ZAŽÍVA ROMANTIKU – PO PRVÝ RAZ V MOZAMBIKU** |
| Cez víkend nám prišli od Aničky ďalšie nové a zaujímavé polohy. Po vletení do Juhoafrickej republiky nabrala kurz na juh. Teraz sa však otočila na východ a vôbec po prvýkrát odkedy ju sledujeme zaletela do Mozambiku. Oproti minulému roku tak výrazne posunula oblasť zimoviska na juhovýchod. Pritom prelietala ponad asi najznámejšie veľkoplošné chránené územie Afriky - *Krugerov národný park*. |
| **Z HORSKÉHO KRÁĽOVSTVA K INDICKÉMU OCEÁNU** |
| Anička navštívila v poradí už svoj 25. štát - Svazijsko (*Swaziland*). Do tohto malého kráľovstva priletela z Juhoafrickej republiky, kam sa letom na juhovýchod po čase opäť vrátila. Nachádza sa len približne 30 km od Indického oceánu. Ak by sa vybrala na severovýchod a dokázala by preletieť Mozambický prieliv, dostala by sa až na Madagaskar. |
| **KRÁTKY ODDYCH V ZIMBABWE** |
| Po vyše týždňovej odmlke dala Anička o sebe opäť vedieť. Z Mozambiku, kam sa dostala z Juhoafrickej republiky si to namierila severozápadným smerom a vletela do štátu Zimbabwe. Jej posledná pozícia sa nachádza južne od mesta *Maswingo*. Vlani začala orlica migráciu späť k svojmu hniezdu pod Tatrami o dva dni neskôr. Dúfame, že je v dobrej kondícii a zvládne náročnú trasu dlhú tisíce kilometrov. |
| **DO UGANDY PONAD JAZERÁ** |
| Zo Zimbabwe vletela nakrátko opäť do Mozambiku a odtiaľ na sever do Malawi, kde sa zdržala niekoľko dní. Potom zamierila cez Tanzániu na severozápad k Viktóriinmu jazeru, ktoré je druhým najväčším jazerom na svete. Obletela ho zo západnej strany a dostala sa tak opäť do svojho obvyklého migračného koridoru. Jej posledná pozícia z 26. marca už bola za rovníkom v Ugande. |
| **V KRAJINE PYRAMÍD** |
| V Ugande sa zdržala dlhšie kvôli zlému počasiu. Teraz však opäť zrýchľuje. Preletela cez Južný Sudán, Etiópiu a Eritreu do Egypta. Oproti minulému roku má sklz zhruba 3 dni. Okrem našej orlice meškajú aj niektoré nemecké a estónske orly. Keď Anička preletí Suezsky záliv medzi Egyptom a Sinajským polostrovom, bude už v Ázii. |
| **ANIČKA JE V MALEJ ÁZII** |
| Posledné dni Anička veľmi zrýchlila. Po známej migračnej trase pokračovala cez Izrael, Libanon a Sýriu až do juhovýchodného Turecka . Prekonala veľmi nebezpečnú oblasť, v ktorej sa (s výnimkou Izraela) celoročne intenzívne poľuje na všetky druhy vtákov – neborákov. Chvalabohu, Anička je šťastne v Turecku! |
| **PRELET NAD BALKÁNSKYM POLOSTROVOM** |
| Anička v rýchlom tempe preletela okrajom Marmarského mora severne od Istanbulu do európskej časti Turecka. Pokračovala ďalej cez Bulharsko, a keď sme u nás oslavovali Juraja, obedovala už v Rumunsku, južne od Bukurešti. Čakal ju prelet rumunských Karpát. |
| **ZVÍTANIE SA S PARTNEROM** |
| Popri ukrajinsko-maďarskej hranici pokračovala Anička na Slovensko. Letela neďaleko Trebišova, Košíc a Prešova pomedzi Spišskú Belú a Kežmarok smerom na severozápad. Tu už pravdepodobne oblietala prichádzajúcu búrku a míňajúc Lendak a Ždiar sa dostala až k Belianskym Tatrám, kde prenocovala nad obcou Tatranská Javorina. Ďalší deň pokračovala do Bielovodskej doliny a vzápätí preletela vôbec prvýkrát až do Poľska. Z Doliny piatich poľských plies zamierila na juhozápad a v nadmorskej výške asi 2 000 m n. m. prekonala hrebeň Tatier -  cez Hladké sedlo vkĺzla opäť k nám, do nádhernej Kobylej doliny v Západných Tatrách. Do Tichej doliny preletela hrebeňom Liptovských Kôp za Krížnou. Odtiaľ cez Bystrú, Kamenistú, Račkovú, Jamnickú, Studenú a Žiarsku dolinu sa dostala do Liptovskej kotliny. Prílet na hniezdo, kde ju už netrpezlivo očakával samček, sme zaznamenali v pondelok ráno. Od vzlietnutia v Mozambiku sa tak Anička vrátila domov po dlhých **(doplň koľkých** .............**)** mesiacoch. |

|  |  |
| --- | --- |
| **12. január 2015** | **21. január 2015** |
| **26. január 2015** | **11. február 2015** |
| **23. marec 2015** | **26. marec 2015** |
| **14. apríl 2015** | **19. apríl 2015** |
| **24. apríl 2015** | **27. apríl 2015** |

Spracované podľa Denníka orlice Aničky (<https://energiaprekrajinu.seas.sk/blog/dennik-orlice-anicky/289>)



1) [www.webnoviny.sk/orlica-anicka-preletela-cez-suez-uz-si-uziva-teplo-v-afrike/](http://www.webnoviny.sk/orlica-anicka-preletela-cez-suez-uz-si-uziva-teplo-v-afrike/)

2) <https://energiaprekrajinu.seas.sk/blog/dennik-orlice-anicky/289>